CELEX: 62015CN0473
Language: da
Date: 2015-09-07 00:00:00
Title: Sag C-473/15: Anmodning om præjudiciel afgørelse indgivet af Bezirksgericht Linz (Østrig) den 7. september 2015 — Peter Schotthöfer & Florian Steiner GbR mod Eugen Adelsmayr

7.12.2015   
            
            
               DA
            
            
               Den Europæiske Unions Tidende
            
            
               C 406/15
            
         Anmodning om præjudiciel afgørelse indgivet af Bezirksgericht Linz (Østrig) den 7. september 2015 — Peter Schotthöfer & Florian Steiner GbR mod Eugen Adelsmayr
   (Sag C-473/15)
   (2015/C 406/16)
   Processprog: tysk
   
      Den forelæggende ret
   
   Bezirksgericht Linz
   
      Parter i hovedsagen
   
   
      Sagsøger: Peter Schotthöfer & Florian Steiner GbR
   
      Sagsøgt: Eugen Adelsmayr
   
      Præjudicielle spørgsmål
   
   
            
               1)
            
            
               Skal det grundlæggende princip om ikke-forskelsbehandling, der er fastsat i artikel 18 TEUF, fortolkes således, at hvis en medlemsstat i sin retsorden har en bestemmelse som § 16, stk. 2, i Forbundsrepublikken Tysklands grundlov, der forbyder udlevering af landets egne statsborgere til tredjelande, finder dette forbud også anvendelse på statsborgere fra andre medlemsstater, der opholder sig i den pågældende medlemsstat?
            
         
            
               2)
            
            
               Skal artikel 19, stk. 2, samt artikel 47 i Den Europæiske Unions charter om grundlæggende rettigheder fortolkes således, at en EU-medlemsstat skal afvise en anmodning om udlevering fra et tredjeland, som vedrører en unionsborger, der opholder sig på den pågældende medlemsstats territorium, såfremt den straffesag, der ligger til grund for anmodningen om udlevering, og udeblivelsesdommen i tredjelandet, ikke var forenelig med den folkeretlige minimumsstandard og de deklaratoriske principper vedrørende den offentlige orden i Unionen (»ordre public«) og princippet om en retfærdig rettergang?
            
         
            
               3)
            
            
               Endelig: Skal princippet »ne bis in idem«, der er beskyttet ved artikel 50 i Den Europæiske Unions charter om grundlæggende rettigheder og ved Domstolens praksis, fortolkes således, at der i tilfælde af, at der én gang er sket domfældelse i et tredjeland, og sagen derpå er henlagt af mangel på en faktuel begrundelse for en fortsat forfølgning i en EU-medlemsstat, opstår en hindring for, at tredjelandet kan fortsætte forfølgningen?
            
         
            
               4)
            
            
               Hvis et af de tre første spørgsmål besvares bekræftende, skal navnlig artikel 6 i Den Europæiske Unions charter om grundlæggende rettigheder (»Ret til frihed og sikkerhed«) da fortolkes således, at en unionsborger, såfremt et tredjeland anmoder om udlevering, heller ikke må varetægtsfængsles med henblik på udlevering?